6. ΒΑΣΙΛΙΚΟΝ ΔΙΑΤΑΓΜΑ της 31/31 Δεκ. 1909 Περί διαχειρίσεως του οικονόμου του Εθνικού Τυπογραφείου και του εργοστασιάρχου του Εθνικού Σφραγιστηρίου. ΚΕΦΑΛΑΙΟΝ Α΄. Περί της διαχειρίσεως του οικονόμου  του Εθνικού Τυπογραφείου. Άρθρ.1.-Ο οικονόμος του εθνικού τυπογραφείου, ως υπόλογος διαχειριστής, παραλαμβάνει και φυλάττει εν ιδία αποθήκη: α)Τον προς τύπωσιν της Εφημερίδος της Κυβερνήσεως προμηθευόμενον εκάστοτε χάρτην, ως και πάντα τα είδη χάρτου, άτινα, κατά διαταγήν του υπουργείου των Οικονομικών, παραδίδονται αυτώ και διατίθενται, κατά διαταγήν του αυτού υπουργείου, εις ανάγκας της  υπηρεσίας αυτού. β)Πάντα τα εν τω Εθνικώ Τυπογραφείω εκτυπούμενα βιβλία και φυλλάδια, τα προωρισμένα προς πώλησιν ή δωρεάν διανομήν, ως και τα εκτυπούμενα τεύχη της Εφημερίδος της Κυβερνήσεως. Επιμελούμενος δε της εγκαίρου και τακτικής εις τας οικείας αρχάς και τους συνδρομητάς αποστολής και διανομής των τευχών, διαφυλάττει τα απομένοντα τοιαύτα, μεριμνών, κατά την λήξιν εκάστου έτους περί καταρτισμού των τευχών τούτων εις πλήρη σώματα. γ)Το εκάστοτε προμηθευόμενον προς κατασκευήν στοιχείων υλικόν, ήτοι μόλυβδον, αντιμόνιον ή μίγμα ηνωμένον εκ μολύβδου και αντιμονίου κλπ., και τα εκάστοτε προμηθευόμενα νέα τυπογραφικά στοιχεία και λοιπά τυπογραφικά είδη. δ)Πάντα τα προς καθημερινήν χρήσιν των εργοστασίων και γραφείων του τυπογραφείου, του λιθογραφείου και του στοιχειοχυτηρίου αναγκαιούντα υλικά και είδη, και ε)Πάντα τα υπάρχοντα μηχανήματα, εργαλεία, σκεύη, έπιπλα ως και τα εκάστοτε προμηθευόμενα τοιαύτα προς λειτουργίαν των γραφείων και των εργοστασίων του καταστήματος. Ο οικονόμος του εθνικού τυπογραφείου καθορίζει, συμφώνως προς την εγκεκριμένην διατίμησιν των τυπωτικών δικαιωμάτων, των δια της Εφημερίδος της Κυβερνήσεως δημοσιευτέων πράξεων, τα προκαταβλητέα υπό του υποχρέου τυπωτικά δικαιώματα και συντάσσει έγγραφον, αποκοπτόμενον εκ του επί τούτω τηρουμένου διπλοτύπου βιβλίου, απευθυνόμενον προς τον αρμόδιον επαρχιακόν ταμίαν. Επί τη προσαγωγή του γραμματίου παραλαβής δημοσίου ταμίου ή διπλοτύπου εισπράξεως δημοσίου εισπράκτορος της πληρωμής των τυπωτικών δικαιωμάτων, ο οικονόμος μεριμνά περί καταχωρίσεως της πράξεως εν τη Εφημερίδι της Κυβερνήσεως και επικολλά το γραμμάτιον ή αποδεικτικόν τούτο επί του αντιστοίχου στελέχους του διπλοτύπου βιβλίου. Η προμήθεια του προς καθημερινήν χρήσιν των εργοστασίων και γραφείων του εθνικού τυπογραφείου αγοραζομένων υλικών, εφ’ όσον δεν γίνεται κατόπιν δημοπρασίας, ενεργείται εγκρίσει του διευθυντού, υπό του οικονόμου του εθνικού Τυπογραφείου, οφειλόντων να καταβάλλωσιν ιδιαιτέραν επιμέλειαν περί τε την εκλογήν καλής ποιότητος ειδών και αντί τιμής συμφερούσης τω Δημοσίω. Πάσης προμηθείας η παραλαβή γίνεται κατόπιν θεωρήσεως υπό του διευθυντού. Άρθρ.2.-Ο οικονόμος του εθνικού τυπογραφείου οφείλει να τηρή, δια την διαχείρισιν αυτού, τα εξής βιβλία: Σελ. 117 Εθνικό Τυπογραφείο 24.Α.ι.6 Α΄)Δια την διαχείρισιν του χάρτου α)Βιβλίον καθολικόν διαχειρίσεως του παρ’ αυτού παραλαμβανομένου χάρτου, εν ω εγγράφονται κατά μερίδας πάντα τα είδη του παραλαμβανομένου χάρτου εν τη σελίδι της εισαγωγής και πάντα τα είδη, του εξ εκάστης μερίδος καταναλισκομένου χάρτου εν τη σελίδι της εξαγωγής, ούτως ώστε να εμφαίνηται προχείρως το υπόλοιπον, όπερ εξ εκάστου είδους η αποθήκη του χάρτου περιέχει. Προς ευχερή δ’ έλεγχον του δαπανωμένου χάρτου των διαφόρων μερίδων δέον να τηρώνται τα εξής βιβλία ως βοηθητικά: β)Βιβλίον καταναλώσεως χάρτου δια την εκτύπωσιν της Εφημερίδος της Κυβερνήσεως, εν ω καταχωρίζεται λεπτομερώς το ποσόν του καταναλισκομένου χάρτου δια τε τα τεύχη και τα παραρτήματα της Εφημερίδος της Κυβερνήσεως, εμφαινομένων εν εκάστη εγγραφή του αύξοντος αριθμού εκάστου τεύχους και παραρτήματος και του ποσού των αποτελούντων έκαστον τεύχος ή παράρτημα σελίδων και συνεπώς το ποσόν των τυπογραφικών φύλλων. γ)Βιβλίον καταναλώσεως τυπογραφικού χάρτου (της Εφημερίδος της Κυβερνήσεως) προς εκτύπωσιν άλλων έργων, δυνάμει ειδικών διαταγών του υπουργείου των Οικονομικών. δ)Βιβλίον χάρτου διατιθεμένου προς εκτύπωσιν εντύπων και δι’ άλλας ανάγκας της υπηρεσίας, κατά διαταγήν του Υπουργείου των Οικονομικών. Εν τω βιβλίω τούτω καταχωρίζονται το τε είδος και το ποσόν του καταναλισκομένου χάρτου, και πιστούται δι’ αυτού εν τη οικεία μερίδι ο οικονόμος. ε)Βιβλίον των εντολή της διευθύνσεως του λαχείου του εθνικού στόλου εκτυπουμένων προγραμμάτων και διαφημίσεων αυτού, εκ των παραδιδομένων προς τούτο ειδών χάρτου. ς)Βιβλίον του προς τύπωσιν των τευχών της εμπορικής στατιστικής και λοιπών εντύπων του στατιστικού γραφείου του υπουργείου των Οικονομικών δαπανωμένου χάρτου, καταχωριζομένου λεπτομερώς του ποσού των σελίδων και του αριθμού των τυπογραφικών φύλλων δι’ έκαστον τεύχος, έτι δε και του έτους και της τριμηνίας του τεύχους εις ο ανάγεται η δαπάνη χάρτου. ζ)Βιβλίον του καταναλισκομένου χάρτου προς τύπωσιν του δελτίου του υπουργείου των Οικονομικών. Εκ των ανωτέρω βιβλίων ο οικονόμος μεταφέρει και εγγράφει εις την σελίδα της εξαγωγής του καθολικού βιβλίου χάρτου κατά μήνα τον δαπανηθέντα χάρτην κατ’ είδος, ώστε το υπόλοιπον εκάστου είδους να φαίνηται προχείρως, μετ’ αφαίρεσιν των διαφόρων φύλλων εξαγωγής, εις το τέλος εκάστου μηνός, ότε δέον να θεωρήται η αποθήκη υπό του διευθυντού του εθνικού τυπογραφείου και σφραγιστηρίου. Σελ. 118 Δια πάντα τα είδη χάρτου ή βιβλίων και εντύπων, άτινα ο οικονόμος παραδίδει, είτε εις τμηματάρχας, είτε εις τον προϊστάμενον της αποθήκης των εντύπων, είτε εις τον διεκπεραιωτήν, είτε εις τον προϊστάμενον του γραφείου της στατιστικής του υπουργείου των Οικονομικών, ή εις άλλην υπηρεσίαν ή αρχήν, συντάσσει διπλότυπον απόδειξιν, εμφαίνουσαν λεπτομερώς τα είδη των παραδοθέντων ειδών. Το στέλεχος της τοιαύτης αποδείξεως παραμένει τω οικονόμω ως δικαιολογητικόν εξαγωγής, το δε απόσπασμα παραδίδεται τω παραλαμβάνοντι. Οι αύξοντες αριθμοί των ειρημένων διπλοτύπων καταχωρίζονται εν ιδία στήλη του βιβλίου καταναλώσεως χάρτου. Β΄)Δια την διαχείρισιν των νέων στοιχείων και του υλικού κατασκευής στοιχείων α)Βιβλίον εισαγωγής και εξαγωγής κατά μερίδας των εισαγομένων νέων στοιχείων εκ κατασκευής του εν τω εθνικώ τυπογραφείω στοιχειοχυτηρίου ή εξ άλλης οιασδήποτε προμηθείας, του μολύβδου, του αντιμονίου και του μίγματος του ετοίμου προς κατασκευήν στοιχείων, β)Βιβλίον διπλότυπον των παραδιδομένων εις τον εργοστασιάρχην νέων στοιχείων προς χρήσιν του τυπογραφείου. γ)Βιβλίον διπλότυπον των παραδιδομένων εις τον προϊστάμενον του χυτηρίου μολύβδου ή αντιμονίου ή μίγματος προς κατασκευήν στοιχείων. Εκ των άνω δύο διπλοτύπων βιβλίων εξαγωγής εγγράφονται εις τας μερίδας της εξαγωγής τα παραδιδόμενα υπό του οικονόμου ως ανωτέρω είδη στοιχείων και υλικού στοιχείων καταχωριζομένου εν ιδία στήλη του αριθμού του διπλοτύπου εξαγωγής. Και του ως ανωτέρω βιβλίου εισαγωγής και εξαγωγής στοιχείων και υλικού στοιχείων ενεργεί κατά μήνα θεώρησιν ο διευθυντής του τυπογραφείου επαληθεύων τα εις την διαχείρισιν του οικονόμου υπόλοιπα, εάν υπάρχωσι τοιαύτα μη παραδοθέντα. 24.Α.ι.6 Εθνικό Τυπογραφείο Γ΄)Δια την διαχείρισιν των εν τω εθνικώ τυπογραφείω τυπουμένων Εφημερίδος της Κυβερνήσεως κλπ. Ο οικονόμος οφείλει να τηρή τα εξής βιβλία: α)Βιβλίον εισαγωγής και εξαγωγής κατά μερίδα των παραδιδομένων αυτώ τόμων ή φυλλαδίων ή τευχών της Εφημερίδος της Κυβερνήσεως ή και άλλων βιβλίων εκτυπουμένων εν τω εθνικώ ή εν ιδιωτικοίς τυπογραφείοις, παραδιδομένων δε τω οικονόμω. Εν τω βιβλίω τούτω δέον να αναγράφηται και η κατά διαταγήν του υπουργείου διατίμησις αυτών κατά τεύχος. β)Διπλότυπον βιβλίον, εν ω εγγράφονται τα παραδιδόμενα τω οικονόμω εκάστοτε διάφορα προς πώλησιν ή προς δωρεάν διανομήν διάφορα είδη βιβλίων ή τευχών της Εφημερίδος της Κυβερνήσεως. Δια τα εκ πωλήσεως εξαγόμενα βιβλία κλπ. καταχωρίζεται εν τη πράξει της εξαγωγής ο αριθμός του γραμματίου παραλαβής του ταμίου ή του αποδεικτικού δημοσίου εισπράκτορος, παρ’ ω εγένετο η πληρωμή του αντιτίμου του βιβλίου ή της συνδρομής της Εφημερίδος της Κυβερνήσεως, μη επιτρεπομένης της υπό του του οικονόμου του εθνικού τυπογραφείου εισπράξεως αυτών. Δια δε την δωρεάν εξαγωγήν επίσης πρέπει να καταχωρίζηται εν τη πράξει της εξαγωγής η διαταγή περί εξαγωγής. Τα εκ της διαχειρίσεως ταύτης υπόλοιπα, συμφώνως προς τας ενεργουμένας υπό του οικονόμου κανονικάς εγγραφάς, επιθεωρεί ο διευθυντής του εθνικού τυπογραφείου κατά περιόδους, ουχί μικροτέρας των τριών μηνών. Δ΄)Δια την διαχείρισιν των εκ συνδρομών  της Εφημερίδος της Κυβερνήσεως  εισπράξεων, ως και των εκ συνδρομών  ή πωλήσεως του δελτίου του Υπουργείου  των Οικονομικών Ο οικονόμος τηρεί: α)Βιβλίον των συνδρομητών της Εφημερίδος της Κυβερνήσεως, ως και του δελτίου του υπουργείου των Οικονομικών. Εν αυτώ εγγράφονται η διεύθυνσις εκάστου συνδρομητού, ως και ο αριθμός του γραμματίου παραλαβής των ταμιών ή των δημοσίων εισπρακτόρων παρ’ οις εγένετο η πληρωμή. β)Βιβλίον αρχών, προς ας διανέμεται ή στέλλεται η Εφημερίς της Κυβερνήσεως, ως και το δελτίον του υπουργείου των Οικονομικών. Ε΄)Δια την προμήθειαν υλικών εν γένει Ο οικονόμος τηρεί τα εξής βιβλία: α)Βιβλίον, εν ω εγγράφονται ακριβώς άπαντα τα προς λειτουργίαν των εργοστασίων του τυπογραφείου, του  λιθογραφείου και του στοιχειοχυτηρίου απαιτούμενα υλικά,  είτε χονδρικώς είτε λειανικώς γίνεται η προμήθεια αυτών, β)Τριπλότυπον βιβλίον, εν ω εμφαίνονται τα διάφορα εκ προμηθείας είδη χάρτου, στοιχείων ή υλικού στοιχείων και άλλων υλικών εν ποσότητι, ως και των της καθημερινής χρήσεως, υπογραφόμενον υπ’ αυτού του οικονόμου και υπό των χορηγητών. Το στέλεχος του βιβλίου τούτου μένει παρά τω οικονόμω προς εγγραφήν της εισαγωγής, το έν εκ των τριπλοτύπων συνοδεύει τον λογαριασμόν του χορηγητού προς έκδοσιν του εκδοθησομένου εντάλματος προς πληρωμήν αυτού, και το τρίτον αποστέλλεται εν καιρώ συν τοις λογαριασμοίς του οικονόμου εις το Ελεγκτικόν Συνέδριον. Εις τους κατά μήνα υποβαλλομένους λογαριασμούς, προς πληρωμήν εξόδων καθημερινής χρήσεως συμπεριλαμβάνονται και το έξοδον αποστολής της Εφημερίδος της Κυβερνήσεως εις το Ταχυδρομείον, ως και το έξοδον καθαριότητος του καταστήματος. γ)Διπλότυπον βιβλίον των παραδιδομένων διαφόρων ειδών είτε εις τον εργοστασιάρχην του εθνικού τυπογραφείου δια τας υπηρεσίας των εργοστασίων, είτε εις τον προϊστάμενον του χυτηρίου προς κατασκευήν στοιχείων. ΣΤ΄)Δια την διαχείρισιν των μηχανών,  εργαλείων, επίπλων και σκευών. Δια πάντα τα εν τοις διαφόροις τμήμασι του καταστήματος μηχανήματα, εργαλεία, έπιπλα και σκεύη άτινα ο οικονόμος έχει καταγεγραμμένα εν ιδίω βιβλίω, λαμβάνει απόδειξιν παρά των προϊσταμένων των τμημάτων, ήτοι του εργοστασιάρχου, του προϊσταμένου του λιθογραφικού τμήματος και του προϊσταμένου του στοιχειοχυτηρίου περί της παραλαβής αυτών δια την λειτουργίαν των υπηρεσιών αυτών. Εν περιπτώσει καθ’ ην λείψη ειδός τι εκ των ανωτέρω είτε ένεκα εκποιήσεως, είτε ένεκα καταστροφής αυτού εν τη εργασία, γίνεται η απαιτουμένη εγγραφή εξαγωγής εν τω βιβλίω του οικονόμου, ίνα εμφαίνωνται εν αυτώ τα εν χρήσει υπάρχοντα τοιαύτα. Δια πάσαν βλάβην μηχανήματος ή εργαλείου ή επίπλου ή σκεύους, γίνεται η δέουσα θεώρησις υπό του διευθυντού, του εργοστασιάρχου και του οικονόμου, ίνα γίνη γνωστή η αιτία της βλάβης και τιμωρηθή ο αίτιος αυτής, αν εξ ολιγωρίας τινός προήλθεν η βλάβη. Άρθρ.3.-Εντός των τριών πρώτων μηνών εκάστου έτους ο οικονόμος οφείλει να υποβάλλη τους λογαριασμούς της διαχειρίσεώς του εις το Ελεγκτικόν Συνέδριον, συμφώνως προς τας οδηγίας αυτού, δια το αμέσως προηγούμενον έτος. Οι λογαριασμοί στηρίζονται εις τα εξής δικαιολογητικά: α)Τα παραστατικά εν γένει Σελ. 119 Εθνικό Τυπογραφείο 24.Α.ι.6 έγγραφα της προμηθείας είτε εισαγωγής διαφόρων ειδών χάρτου δια τα διάφορα έργα. β)Τα παραστατικά εν γένει προμηθείας υλικών διαφόρων. γ)Δικαιολογητικά της καταναλώσεως χάρτου και εξαγωγής ή καταναλώσεως υλικών εν γένει. δ)Πίνακα των συνδρομητών της Εφημερίδος της Κυβερνήσεως και του δελτίου του υπουργείου των Οικονομικών. ε)Τα εκδεδομένα παρά των διαφόρων ταμείων ή δημοσίων εισπρακτόρων γραμμάτια παραλαβής ή διπλότυπα εισπράξεως δια την είσπραξιν των συνδρομών. ς)Τα εκδεδομένα διπλότυπα ή τριπλότυπα δια την εισαγωγήν και εξαγωγήν υλικών διαφόρων. ζ)Αντίγραφα των σχετικών προς πάσας τας ανωτέρω ενεργείας διαταγών του υπουργείου. ΚΕΦΑΛΑΙΟΝ Β΄. Περί της διαχειρίσεως του εργοστασιάρχου  του εθνικού σφραγιστηρίου Άρθρ.4.-Ο εργοστασιάρχης του εθνικού σφραγιστηρίου, καθιστάμενος, συμφώνως προς τον ΓΤΠΖ΄ της 22 Οκτ. 1909 Νόμον, υπόλογος διαχειριστής της εν τω εργοστασίω του σφραγιστηρίου υπηρεσίας, παραλαμβάνει: α)Τον προς εκτύπωσιν χαρτοσήμου εκπαιδευτικών τελών και εισιτηρίων θεάτρων και μουσείων ως και άλλον οιονδήποτε δια την υπηρεσίαν του σφραγιστηρίου προωρισμένον χάρτην και φυλάττει αυτόν εν ιδία αποθήκη, ης μίαν κλείδα κρατεί ο τμηματάρχης του Η΄ τμήματος του υπουργείου των Οικονομικών, την δε ετέραν αυτός ο εργοστασιάρχης. Η παραλαβή του χάρτου και η εν τη αποθήκη τοποθέτησις αυτού γίνεται ενώπιον της κατωτέρω οριζομένης τριμελούς επιτροπής. β)Πάσας τας προς τύπωσιν χαρτοσήμου και εισιτηρίων θεάτρου υπαρχούσας εν τω σφραγιστηρίω σφραγίδας, φυλαττομένας εν σιδηρώ κιβωτίω, ου μίαν κλείδα κρατεί ο τμηματάρχης του Η΄ τμήματος του υπουργείου των Οικονομικών, την δ’ ετέραν αυτός ο εργοστασιάρχης. γ)Πάσας τας μηχανάς, τα εργαλεία, τα έπιπλα και τα σκεύη τα ανήκοντα εις το εργοστάσιον του σφραγιστηρίου. Επιτηρεί δε αμέσως ο εργοστασιάρχης την εν τω σφραγιστηρίω εκτελουμένην υπό του εργατικού προσωπικού εργασίαν της σφραγίσεως χαρτοσήμου εκπαιδευτικών τελών, εισιτηρίων θεάτρων και εισιτηρίων μουσείων. Σελ. 120 Προς εκτύπωσιν χαρτοσήμου εκπαιδευτικών τελών ή εισιτηρίων θεάτρων ή μουσείων, ο ταμίας του σφραγιστού χάρτου, οσάκις υπάρχη ανάγκη, αναφέρεται προς το υπουργείον των Οικονομικών, αιτούμενος, ίνα διαταχθή η εκ της αποθήκης εξαγωγή του απαιτουμένου χάρτου ως και η εκ του σιδηρού κιβωτίου εξαγωγή των απαιτουμένων προς εκτέλεσιν της αιτήσεώς του σφραγίδων. Εξάγεται δε χάρτης τόσος, όσος αρκεί καθ’ εκάστην εργάσιμον ημέραν, μέχρις ου εκτυπωθή το όλον ποσόν της αιτήσεως του ταμίου του σφραγιστού χάρτου. Κατά πάσαν δε διακοπήν εργασίας, αναλαμβάνονται αι εφαρμοσθείσαι εις τας τυπωτικάς μηχανάς σφραγίδες, ως επίσης φυλάσσεται εν τη αποθήκη και ο υπολειπόμενος ως μη σημανθείς χάρτης. Τα ούτως εκτυπούμενα φύλλα χαρτοσήμου και εισιτηρίων θεάτρων ή μουσείων παραλαμβάνει ο εργοστασιάρχης και παραδίδει αυτά, περιβαλλόμενα εντός φακέλλων ανά εκατόν, εις τον ταμίαν του σφραγιστού χάρτου δια τακτικού γραμματίου παραδόσεως και επί κανονική αποδείξει του ταμίου του σφραγιστού χάρτου, είτε άμα συμπληρωθή το όλον του ζητηθέντος υπ’ αυτού ποσού ή και κατά τμήματα, αν ο ταμίας έχει ανάγκην τοιαύτης παραδόσεως. Περί της παραδόσεως συντάσσεται πρωτόκολλον εμφαίνον το καθαρόν ποσόν των σημανθέντων ειδών ως και τα παραχθέντα κατά την σήμανσιν κακέκτυπα και βεβλαμμένα φύλλα χάρτου με υδάτινα σημεία. «Η εκ της αποθήκης εξαγωγή του χάρτου, η εκ του χρηματοκιβωτίου εξαγωγή των σφραγίδων, η σήμανσις του χάρτου και η παράδοσις αυτού εις την κεντρικήν αποθήκην διαχειρίσεως σφραγιστού χάρτου και η εκ νέου εναπόθεσις των σφραγίδων εντός του χρηματοκιβωτίου, γίνεται παρουσία και υπό την επίβλεψιν γραμματέως α΄ ή β΄ τάξεως του υπουργείου των Οικονομικών, συντασσομένου πρωτοκόλλου, υποβαλλομένου εις το υπουργείον περί εκάστης εργασίας». (Η αυτή επιτροπή ασκεί έλεγχον και επίβλεψιν επί της εν γένει υπηρεσίας του εθνικού τυπογραφείου και σφραγιστηρίου. Τα τυχόν κωλυόμενα μέλη της επιτροπής αναπληρούνται δι’ υπαλλήλου έχοντος τουλάχιστον βαθμόν υπουργικού γραμματέως πρώτης τάξεως του οικείου τμήματος). Τα εντός « » ετροποποιήθησαν ως άνω δια του Β.Δ. της 7/9 Ιουν. 1918, δι’ ου κατηγρήθησαν τα εντός ( ). 24.Α.ι.6 Εθνικό Τυπογραφείο Η καταστροφή των κακεκτύπων και βεβλαμμένων φύλλων χάρτου με υδάτινα σημεία ενεργείται ευθύς μετά την εις τον ταμίαν πράδοσιν των σημανθέντων ειδών, ενώπιον της κατά την προηγουμένην παράγραφον του άρθρου τούτου επιτροπής, συντασσούσης πρωτόκολλον εις διπλούν, ων το μεν έν παραδίδεται εις τον εργοστασιάρχην του εθνικού σφραγιστηρίου, το δ’ έτερον υποβάλλεται εις το υπουργείον των Οικονομικών. «Ο έλεγχος και η επίβλεψις επί της εν γένει υπηρεσίας του εθνικού τυπογραφείου και σφραγιστηρίου ασκείται υπό επιτροπής αποτελουμένης εκ του τμηματάρχου επί του χαρτοσήμου του υπουργείου των Οικονομικών και του τμηματάρχου του τελωνειακού τμήματος της διευθύνσεως των εμμέσων φόρων και μονοπωλίων». Τα εντός « » προσετέθησαν δια του Β.Δ. της 21/24 Φεβρ. 1915. Άρθρ.5.-Ο εργοστασιάρχης του εθνικού σφραγιστηρίου οφείλει να τηρή: α)Ημερολόγιον, εν ω αναγράφει το καθ’ εκάστην ημέραν εισαγόμενον εις το εργοστάσιον ποσόν χάρτου προς σήμανσιν, την διανομήν αυτού κατά μηχανήν και τα ονόματα των εργατών των ασχοληθησομένων εις εκάστην μηχανήν. β)Βιβλίον αποθήκης χάρτου με υδάτινα σημεία εμφαίνον πάσαν εισαγωγήν και εξαγωγήν. γ)Βιβλίον τριπλότυπον, εν ω εγγράφει τον παραλαμβανόμενον υπ’ αυτού χάρτην τούτον, μετά καταμέτρησιν αυτού, ενώπιον της κατά το προηγούμενον άρθρον επιτροπής. Εκ του βιβλίου τούτου εκδίδει απόδειξιν παραλαβής, ης το στέλεχος μένει παρ’ αυτώ, εκ δε των παραρτημάτων το μεν υποβάλλεται εις το υπουργείον των Οικονομικών, το δε παραδίδεται εις τον προμηθευτήν του χάρτου. δ)Βιβλίον του τυπουμένου και παραδιδομένου τω ταμία του σφραγιστού χάρτου χαρτοσήμου και εισιτηρίων θεάτρων και μουσείων. ε)Βιβλίον των σφραγίδων, των μηχανών, των εργαλείων και επίπλων και σκευών του εργοστασίου και εν γένει του υλικού του αναγομένου εις την υπηρεσίαν. Άρθρ.6.-Εντός των τριών πρώτων μηνών εκάστου έτους οφείλει ο εργοστασιάρχης να υποβάλλη εις το Ελεγκτικόν Συνέδριον αρμοδίως τους λογαριασμούς αυτού δια την διαχείρισιν του αμέσως προηγουμένου έτους, συμμορφούμενος προς τας περί τούτου οδηγίας του Ελεγκτικού Συνεδρίου. ΚΕΦΑΛΑΙΟΝ Γ΄. Τελικαί διατάξεις Άρθρ.7.-Καταργούνται: α)το Β.Δ. της 26 Αυγ. (7 Σεπτ.) 1838 περί του οργανισμού της β. τυπογραφίας και λιθογραφίας β)το Β.Δ. της 14 Μαρτ. 1887 περί κανονισμού της υπηρεσίας του εθνικού σφραγιστηρίου, και γ)η πρώτη παράγραφος του άρθρ. 14 του Β.Δ. της 19 Ιαν. 1906 περί εκτελέσεως του Νόμ. ΓΡΔ΄(υπ’ αριθ. 3104) της 17 Ιουν. 1905 περί του εθν. τυπογραφείου. 7. ΝΟΜΟΣ ΓΨИΓ΄ της 14/14 Ιουν. 1911 Περί αυξήσεως του προσωπικού του Εθν. Τυπογραφείου. Οργανικαί διατάξεις, ως και α)Νόμ. 210 της 7/10 Απρ. 1914 περί προσλήψεως εκτάκτου προσωπικού του Εθν. Τυπογραφείου. β)Νόμ. 523 της 24/27 Δεκ. 1914 περί αυξήσεως του προσωπικού του Εθν. Τυπογραφείου και περί τροποποιήσεως των αφορωσών την Εφημερίδα της Κυβερνήσεως διατάξεων γ)Νόμ. 844 της 2/5 Σεπτ. 1917 περί τροποποιήσεως και συμπληρώσεως των περί του Εθν. Τυπογραφείου Νόμων. δ)Νόμ. 983 της 24/26 Οκτ. 1917 περί τροποποιήσεως και συμπληρώσεως των Νόμων περί Εθν. Τυπογραφείου. ε)Νόμ. 1569 της 19/24 Δεκ. 1918 περί τροποποιήσεως και συμπληρώσεως των περί του Εθν. Τυπογραφείου Νόμων. ς)Νόμ. 1806 της 20/24 Δεκ. 1919 περί κυρώσεως του Ν.Β.Δ. της 12/18 Ιουν. 1919 περί του προσωπικού του Εθνικού Τυπογραφείου. 